Elena Skaudvilaitė

Elena Skaudvilaitė (1935 m. gegužės 12 d. Jautakiškiuose, Kražių valsčiuje – 2023 m. rugsėjo 17 d.)ELENA SKAUDVILAITĖ 1935 05 12 – 2023 09 17. rasytojai.lt. 2023-09-21. Nuoroda tikrinta 2023-09-22. – lietuvių poetė.

 Biografija 
1955 m. baigė Kražių vidurinę mokyklą. 1961 m. Vilniaus universitete baigė lietuvių kalbą ir literatūrą. Rašyti pradėjo dar mokykloje, pasirašinėjo Aušrinės slapyvardžiu. Studijų metais ir vėliau dėl kūrybos ne kartą buvo tardoma ir apklausiama sovietinės valdžios tarnybų. 1961–1997 m. mokytojavo Rietavo, Kaltinėnų, Laukuvos, Darbėnų, Veiviržėnų ir kitose vidurinėse mokyklose, buvo dažnai perkeliama iš vienos vietos į kitą. Nuo 1960 m. priklausė pogrindžio organizacijai, prisidėjo prie pogrindžio spaudos platinimo. Iki 1989 m. priklausė Klaipėdos jaunųjų rašytojų sekcijai, vėliau – Žemaitijos rašytojų bendrijai. Ilgą laiką bendradarbiavo įvairiuose periodiniuose leidiniuose, publikavo apybraižų, recenzijų, straipsnių.

Nuo 1999 m. buvo Lietuvos rašytojų sąjungos narė.Skaudvilaitė Elena. rasytojai.lt. Nuoroda tikrinta 2023-09-22.

 Bibliografija 
 Upelis šnara: poezija. – Vilnius, 1990.
 Namų dvasia: poezija. – Vilnius: Lietuvos pedagogų leidykla, 1992.
 Laikas, likimas, viltis: poezija. – Kaunas: Judex, 2001.
 Ne gegutės balsas: poezija. – Klaipėda: Eldija, 2002.
 Žodžių dūzgesys: poezija. – Klaipėda: S. Jokužio leidykla spaustuvė, 2017.

 Vertimai iš rusų kalbos 
 Č. Aitmatovas. Motinos laukas. – Vilnius: Vaga, 1966.
 N. Tichonovas. Šešios kolonos. – Vilnius: Vaga, 1971.
 M. Lopišas. Liūtis. – Vilnius: Vaga, 1975.
 I. Hazmas. Balandės karoliai. – Vilnius: Vaga, 1979.Skaudvilaitė Elena. rasytojai.lt. Nuoroda tikrinta 2023-09-22.

 Apdovanojimai 
 2008 m. Kelmės rajono garbės piliečio vardas.
 2008 m. Irenos Petkutės premija.
 2008 m. Lietuvos Respublikos krašto apsaugos ministerijos padėkos raštas už Lietuvos karių kapų tvarkymą rizikuojant asmeniniu saugumu, už aktyvią rezistencinę veiklą sovietmečiu.
 2017 m. Lietuvos Respublikos Krašto apsaugos ministerijos medalis „Už nuopelnus“.
 2018 m. Ievos Simonaitytės vardo premija.ELENA SKAUDVILAITĖ. kelmeszemaitesvb.lt. 2021-08-14. Nuoroda tikrinta 2023-09-22.„Aukštujų Šimonių likimo“ bendraamžė veiviržėniškė poetė – I. Simonaitytės premijos laureatė gargzdai.lt

 Šaltiniai 

Kategorija:Lietuvos poetai